CELEX: 
Language: mt
Date: 2018-02-07 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2017/625 tal-Parlament Ewropew u tal-Kunsill billi jistabbilixxi l-laboratorji ta’ referenza tal-Unjoni Ewropea għall-pesti tal-pjanti

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               L-Artikolu 92(4) tar-Regolament (UE) 2017/625 tal-Parlament Ewropew u tal-Kunsill dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti (ir-Regolament dwar il-Kontrolli Uffiċjali)
                  1
               , jistipula li l-Kummissjoni għandha tissupplimenta dak ir-Regolament billi tadotta d-deċiżjoni biex jiġu stabbiliti l-laboratorji ta’ referenza tal-Unjoni Ewropea permezz ta’ att delegat skont l-Artikolu 144 tiegħu. 
            
            
               L-effikaċja tal-kontrolli uffiċjali u attivitajiet uffiċjali oħrajn hija ta’ importanza ewlenija biex l-awtoritajiet kompetenti jieħdu l-miżuri xierqa u f’waqthom kontra pesti ta’ kwarantina tal-pjanti fit-tifsira tal-Artikolu 3 tar-Regolament (UE) 2016/2031 dwar il-miżuri protettivi kontra pesti tal-pjanti
                  2
               , kif ukoll kontra pesti li mhumiex imniżżlin fil-lista tal-Unjoni tal-pesti ta’ kwarantina, iżda li skont l-Artikolu 30(1) ta’ dak ir-Regolament, jistgħu jissodisfaw il-kundizzjonijiet biex jiddaħħlu f’dik il-lista. Din l-effikaċja tiddependi wkoll fuq il-kwalità, l-uniformità u l-affidabbiltà tal-metodi tal-analiżi, tal-ittestjar jew tad-dijanjożi li jintużaw mil-laboratorji uffiċjali u tar-riżultati ta’ dawn. Barra minn hekk, il-metodi li jintużaw iridu jibqgħu aġġornati u fejn hemm bżonn, jittejbu biex jintlaħaq l-għan imsemmi hawn fuq. 
            
            
               Għaldaqstant jenħtieġ li jiġu stabbiliti l-laboratorji ta’ referenza tal-Unjoni Ewropea biex jikkontribwixxu għat-titjib tal-metodi tal-analiżi, tat-ittestjar jew tad-dijanjożi tal-pesti, jikkontribwixxu għall-iżvilupp ta’ metodi vvalidati, biex jikkoordinaw u jagħtu l-għajnuna lil-laboratorji uffiċjali u biex jippromwovu prattiki uniformi fl-iżvilupp jew fl-użu ta’ dawk il-metodi. 
            
            
               Biex tkun żgurata l-ispeċjalizzazzjoni xierqa, jenħtieġ li jiġu stabbiliti l-laboratorji ta’ referenza tal-Unjoni Ewropea għal kategoriji speċifiċi ta’ pesti. Jenħtieġ li dawk il-kategoriji jqisu n-natura u l-bijoloġija tal-pesti, kif ukoll il-kategorizzazzjoni tagħhom kif stabbiliti fil-Parti A tal-Anness I u fil-Parti A tal-Anness II tad-Direttiva 2000/29/KE
                  3
               . Għalhekk, jenħtieġ li jiġu stabbiliti l-laboratorji ta’ referenza tal-UE għall-kategorji ta’ pesti li ġejjin: l-insetti u d-dud, in-nematodi, il-batterji, il-faqqiegħ u l-oomiċeti, u l-viruses, il-virojdi u l-fitoplażmi (li hu terminu aġġornat għal “micoplasms”, kif imsemmi f’dik id-Direttiva).
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Dan l-abbozz tal-att delegat kien is-suġġett ta’ konsultazzjoni mal-pubbliku ġenerali bejn it-12 ta’ Diċembru 2017 u d-9 ta’ Jannar 2018 permezz tal-Portal għal Regolamentazzjoni Aħjar. Wasal total ta’ tliet tweġibiet, li tqiesu u ġew ippubblikati
                  4
               . 
            
            
               Il-Kummissjoni kkonsultat mal-Grupp ta’ Esperti dwar il-Kontrolli Uffiċjali fid-29 ta’ Mejju 2017 u fil-15 ta’ Diċembru 2017.
            
            
               3.ELEMENTI ĠURIDIĊI TAL-ATT DELEGAT
            
            
               L-Att Delegat jistabbilixxi l-laboratorji ta’ referenza tal-Unjoni Ewropea għall-pesti tal-pjanti skont l-Artikolu 92(4) tar-Regolament (UE) 2017/625. 
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 7.2.2018
            
            
               li jissupplimenta r-Regolament (UE) 2017/625 tal-Parlament Ewropew u tal-Kunsill billi jistabbilixxi l-laboratorji ta’ referenza tal-Unjoni Ewropea għall-pesti tal-pjanti
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2017/625 tal-Parlament Ewropew u tal-Kunsill dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali)
                  5
               , u b’mod partikolari l-Artikolu 92(4) tiegħu,
            
            
               Billi:
            
            
               (1)L-awtoritajiet kompetenti huma meħtieġa li jieħdu l-miżuri xierqa u f’waqthom kontra l-pesti ta’ kwarantina fit-tifsira tal-Artikolu 3 tar-Regolament (UE) 2016/2031
                  6
                tal-Parlament Ewropew u tal-Kunsill, kif ukoll kontra pesti li mhumiex elenkati fil-lista tal-Unjoni ta’ pesti ta’ kwarantina, iżda li jistgħu, skont l-Artikolu 30(1) ta’ dak ir-Regolament, jissodisfaw il-kundizzjonijiet biex jiddaħħlu f’dik il-lista. L-effikaċja tal-kontrolli uffiċjali u ta’ attivitajiet uffiċjali oħrajn li jiżguraw il-konformità mal-leġiżlazzjoni tal-Unjoni hija ta’ importanza ewlenija f’dan ir-rigward.
            
         
         
            
               (2)Dik l-effikaċja tiddependi mill-kwalità, l-uniformità u l-affidabbiltà tal-metodi tal-analiżi, tal-ittestjar jew tad-dijanjożi li jużaw il-laboratorji uffiċjali maħturin skont l-Artikolu 37(1) tar-Regolament (UE) 2017/625, u tar-riżultati tal-analiżijiet, tat-testijiet u tad-dijanjożijiet li jwettqu dawk il-laboratorji uffiċjali. 
            
            
               (3)Dawk il-metodi jridu jibqgħu jiġu aġġornati u fejn hemm bżonn, jittejbu, biex ikunu żgurati l-kwalità, l-uniformità u l-affidabbiltà tad-dejta analitika, tal-ittestjar u dijanostika li tiġi ġġenerata minnhom.
            
            
               (4)Il-miżuri li ttieħdu għall-infestazzjonijiet preċedenti jindikaw li l-laboratorji maħturin bi qbil mal-Artikolu 37 tar-Regolament (UE) 2017/625 jibbenefikaw mill-koordinazzjoni u l-għajnuna biex jittejbu u jingħataw spinta prattiki uniformi fl-iżvilupp jew fl-użu tal-metodi tal-analiżi, tal-ittestjar jew tad-dijanjożi li jużaw dawk il-laboratorji uffiċjali, u fl-interpretazzjoni tar-riżultati.
            
            
               (5)Għalhekk jenħtieġ li jiġu stabbiliti l-laboratorji ta’ referenza tal-Unjoni Ewropea biex jgħinu biex jittejbu u jiġu armonizzati l-metodi tal-analiżi, tal-ittestjar jew tad-dijanjożi, jgħinu fl-iżvilupp ta’ metodi vvalidati u fl-għajnuna kkoordinata għal dawk il-laboratorji uffiċjali.
            
            
               (6)Biex tkun żgurata l-ispeċjalizzazzjoni xierqa, jenħtieġ li jiġi stabbilit laboratorju ta’ referenza tal-Unjoni Ewropea speċifiku wieħed għal kull kategorija speċifika ta’ pesti. Jenħtieġ li dawk il-kategoriji jqisu n-natura u l-bijoloġija tal-pesti, kif rifless fil-kategorizzazzjoni tagħhom stabbilita fil-Parti A tal-Anness I u fil-Parti A tal-Anness II tad-Direttiva tal-Kunsill 2000/29/KE
                  7
               . Għaldaqstant, jenħtieġ li jiġu stabbiliti laboratorji ta’ referenza tal-Unjoni Ewropea għall-kategoriji ta’ pesti li ġejjin: l-insetti u d-dud, in-nematodi, il-batterji, il-faqqiegħ u l-oomiċeti, u l-viruses, il-virojdi u l-fitoplażmi (li hu terminu aġġornat għal “micoplasms”, kif imsemmi f’dik id-Direttiva).
            
            
               ADOTTAT DAN IR-REGOLAMENT:
            
            
               Artikolu 1
            
            
               B’dan huma stabbiliti l-laboratorji ta’ referenza tal-Unjoni Ewropea għall-pesti ta’ kwarantina kif stipulati fl-Artikolu 3 tar-Regolament (UE) 2016/2031 tal-Parlament Ewropew u tal-Kunsill rigward il-pesti li mhumiex elenkati fil-lista tal-Unjoni ta’ pesti ta’ kwarantina iżda li jistgħu, skont l-Artikolu 30(1) ta’ dak ir-Regolament, jissodisfaw il-kundizzjonijiet biex jiddaħħlu f’dik il-lista, u abbażi tal-kategorizzazzjoni stabbilita fid-Direttiva tal-Kunsill 2000/29/KE:
            
            
               (a)laboratorju ta’ referenza tal-Unjoni Ewropea għall-insetti u d-dud;
            
            
               (b)laboratorju ta’ referenza tal-Unjoni Ewropea għan-nematodi;
            
            
               (c)laboratorju ta’ referenza tal-Unjoni Ewropea għall-batterji;
            
            
               (d)laboratorju ta’ referenza tal-Unjoni Ewropea għall-faqqiegħ u l-oomiċeti;
            
            
               (e)laboratorju ta’ referenza tal-Unjoni Ewropea għall-viruses, il-virojdi u l-fitoplażmi.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea. 
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 7.2.2018
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
               
            
         
         
            
                  
                     (1)
                  
                        Ir-Regolament (UE) 2017/625 tal-Parlament Ewropew u tal-Kunsill tal-15 ta’ Marzu 2017 dwar il-kontrolli uffiċjali u attivitajiet uffiċjali oħra mwettqa biex jiżguraw l-applikazzjoni tal-liġi tal-ikel u tal-għalf, ta’ regoli dwar is-saħħa u t-trattament xieraq tal-annimali, dwar is-saħħa tal-pjanti u dwar prodotti għall-protezzjoni tal-pjanti, li jemenda r-Regolamenti (KE) Nru 999/2001, (KE) Nru 396/2005, (KE) Nru 1069/2009, (KE) Nru 1107/2009, (UE) Nru 1151/2012, (UE) Nru 652/2014, (UE) 2016/429 u (UE) 2016/2031 tal-Parlament Ewropew u tal-Kunsill, ir-Regolamenti tal-Kunsill (KE) Nru 1/2005 u (KE) Nru 1099/2009 u d-Direttivi tal-Kunsill 98/58/KE, 1999/74/KE, 2007/43/KE, 2008/119/KE u 2008/120/KE, u li jħassar ir-Regolamenti (KE) Nru 854/2004 u (KE) Nru 882/2004 tal-Parlament Ewropew u tal-Kunsill, id-Direttivi tal-Kunsill 89/608/KEE, 89/662/KEE, 90/425/KEE, 91/496/KEE, 96/23/KE, 96/93/KE u 97/78/KE u d-Deċiżjoni tal-Kunsill 92/438/KEE (Regolament dwar il-Kontrolli Uffiċjali) (ĠU L 95, 7.4.2017, p. 1).
               
               
                  
                     (2)
                  
                        Ir-Regolament (UE) 2016/2031 tal-Parlament Ewropew u tal-Kunsill tas-26 ta’ Ottubru 2016 dwar il-miżuri protettivi kontra pesti tal-pjanti, li jemenda r-Regolamenti (UE) Nru 228/2013, (UE) Nru 652/2014 u (UE) Nru 1143/2014 tal-Parlament Ewropew u tal-Kunsill u li jħassar id-Direttivi tal-Kunsill 69/464/KEE, 74/647/KEE, 93/85/KEE, 98/57/KE, 2000/29/KE, 2006/91/KE u 2007/33/KE (ĠU L 317, 23.11.2016., p. 4).
               
               
                  
                     (3)
                  
                        Id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-pjanti jew prodotti tal-pjanti u kontra t-tixrid tagħhom ġewwa l-Komunità (ĠU L 169, 10.7.2000, p. 1).
               
               
                  
                     (4)
                  
                        https://ec.europa.eu/info/law/better-regulation/have-your-say_mt
               
               
                  
                     (5)
                  
                        ĠU L 95, 7.4.2017, p. 1.
               
               
                  
                     (6)
                  
                        Ir-Regolament (UE) 2016/2031 tal-Parlament Ewropew u tal-Kunsill tas-26 ta’ Ottubru 2016 dwar il-miżuri protettivi kontra pesti tal-pjanti, li jemenda r-Regolamenti (UE) Nru 228/2013, (UE) Nru 652/2014 u (UE) Nru 1143/2014 tal-Parlament Ewropew u tal-Kunsill u li jħassar id-Direttivi tal-Kunsill 69/464/KEE, 74/647/KEE, 93/85/KEE, 98/57/KE, 2000/29/KE, 2006/91/KE u 2007/33/KE (ĠU L 317, 23.11.2016., p. 4).
               
               
                  
                     (7)
                  
                        Id-Direttiva tal-Kunsill 2000/29/KE tat-8 ta’ Mejju 2000 dwar il-miżuri protettivi kontra l-introduzzjoni ġewwa l-Komunità ta’ organiżmi ta’ ħsara għall-pjanti jew prodotti tal-pjanti u kontra t-tixrid tagħhom ġewwa l-Komunità (ĠU L 169, 10.7.2000, p. 1).